
Poslovni broj: 20 St-2140/2018-5


U IME REPUBLIKE HRVATSKE

R J E Š E N J E

Trgovački sud u Osijeku, po sutkinji Nadi Roso, na temelju prijedloga višeg sudskog savjetnika Jose Jovanović, u stečajnom predmetu povodom zahtjeva Financijske agencije, Regionalni centar Osijek, L.Jagera 3, OIB 85821130368, za provedbu skraćenog stečajnog postupka nad dužnikom CLUB 24 j.d.o.o. za usluge Osijek, Trg A.Starčevića 10, OIB: 92742724421, MBS: 030154738,  dana 5. veljače 2019.	

    r i j e š i o   j e

I. Obustavlja se skraćeni stečajni postupak nad stečajnim dužnikom CLUB 24 j.d.o.o. za usluge Osijek, Trg A.Starčevića 10, OIB: 92742724421, MBS: 030154738.  

II. Postupak će se nastaviti prema općim odredbama Stečajnog zakona.

Obrazloženje

Dana 29.prosinca 2018. zaprimio je zahtjev Financijske agencije, Regionalnog centra Osijek, za provedbu skraćenog stečajnog postupka, Klasa: 110-07/18-01/04, Ur.broj: 04-06-18-5596 od 27. prosinca  2018. nad stečajnim dužnikom CLUB 24 j.d.o.o. za usluge Osijek, Trg A.Starčevića 10, OIB: 92742724421, MBS: 030154738.  

Nakon izvršenog uvida u sudski registar, sud je 28. siječnja 2019. sukladno čl. 430. Stečajnog zakona (NN  br. 71/15 i 104/17 dalje: SZ) objavio Oglas na mrežnoj stranici e-oglasna ploča sudova kojim je utvrdio ukupni iznos evidentiranog duga stečajnog dužnika, pozvao osobu ovlaštenu za zastupanje stečajnog dužnika da u roku od 15 dana od dana objave oglasa podnese sudu javnobilježnički ovjerovljeni prokazni popis imovine i obveza dužnika na propisanom obrascu te također pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka nad dužnikom te da uplate predujam u iznosu od 10.000,00 kuna za pokriće troškova postupka na žiro račun ovoga suda. 

Dana 1. veljače 2019. zaprimljen je podnesak Županijskog državnog odvjetništva u Osijeku, broj: S-DO-14/2019 od 1. veljače 2019. kojim je na posebnom obrascu sukladno čl. 16. SZ-a dostavljen prijedlog vjerovnika Republike Hrvatske, Ministarstva financija, za otvaranje stečajnog postupka nad predmetnim stečajnim dužnikom iz razloga što prema istom ima tražbinu u iznosu od 5.552,86 kuna, a koja se temelju na vjerodostojnih isprava – izlistu ovjerenih knjigovodstvenih kartica Ministarstva financija, Porezne uprave. Također, vjerovnik je naveo da kod stečajnog dužnika postoji stečajni razlog i to nesposobnost za plaćanje, obzirom je stečajni dužnik na dan  31. siječanj 2019. prema podacima iz Potvrde o blokadi, u neprekidnoj blokadi 157 dana, a u Očevidniku o redoslijedu plaćanja iskazani su dospjeli nepodmireni nalozi za plaćanje u ukupnom iznosu od  9.076,70 kuna, a istovremeno dužnik ima evidentiranu imovinu. 
	
Slijedom navedenog, skraćeni stečajni postupak je obustavljen i isti će se nastaviti primjenom općih odredaba Stečajnog zakona, sukladno čl. 433. SZ-a, obzirom nisu ispunjene pretpostavke za istodobno otvaranje i zaključenje skraćenog stečajnog postupka u smislu čl. 431. SZ-a.

                                               Osijek, 5. veljača 2019.  

 Zapisničar:                                                               		              Sudac
Ljiljana Floršić						           Nada Roso 
																				      Viši sudski savjetnik
								         Joso Jovanović   

